Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu sanoi, että "vahva Israel ehkäisee -
suurten pakolaismäärien kulkua Eurooppaan".
Turkin presidentti Erdogan odottaa, -
että Turkin ja Israelin edustajien tuleva tapaaminen -
edistäisi Turkin ja Israelin suhteiden normalisoitumista.
Palestiinalaispresidentti Abbas sanoi pyrkivänsä lopettamaan -
palestiinalaisten puukotusiskut ja muun väkivallan israelilaisia vastaan.
Lisäksi hän tarjoutui tapaamaan pääministeri Netanjahun.
Pääministeri Netanjahu sanoi -
tavatessaan Kreikan presidentin Pavlopouloksen, -
että "maailma olisi toisenlainen, jos Israelia ei olisi".
Netanjahu totesi myös, että "arabimaat ymmärtävät, -
että Israel ei ole vihollinen, vaan liittolainen Irania ja Isisiä vastaan".
Netanjahu lisäsi, että "Israelin strategisella roolilla -
on suuri merkitys Lähi-idässä". "Israel tuo vakautta Lähi-itään."
Pääministeri Netanjahu jatkoi, että "vahva Israel ehkäisee -
suurten pakolaismäärien kulkua Eurooppaan".
Turkin presidentti Erdogan osallistuu parhaillaan -
Washingtonissa ydinturvahuippu- kokoukseen. Hän kertoi odottavansa, -
että Turkin ja Israelin edustajien tapaaminen muutaman viikon päästä -
edistäisi Turkin ja Israelin suhteiden normalisoitumista.
Pääministeri Netanjahu oli tyytyväinen Erdoganin ilmoituksesta.
Netanjahu on itsekin ilmaissut viime aikoina samankaltaisia toiveita, -
että suhteet Turkkiin korjaantuisivat seuraavassa tapaamisessa.
Presidentti Erdogan puhui Brookings- instituutissa Washingtonissa.
Hän viittasi Istanbulin terrori-iskuun,-
jossa sai surmansa kolme israelilaista ja yksi iranilainen.
Hän korosti, että Isisin iskun kohteena eivät olleet ainoastaan israelilaiset, -
vaan Turkki, joka taistelee kaiken aikaa Isisiä vastaan -
osana USA:n johtamaa liittoumaa.
Olemme välittäneet surunvalittelumme Israelin viranomaisille -
Istanbulissa 19.3. sattuneesta autopommi-iskusta, -
jossa kuoli kolme israelilaista turistia.
Olemme pitäneet huolen, -
että haavoittuneet ovat saaneet kaiken tarvitsemansa avun.
Tarkennan kuitenkin, -
että Isis ei kohdistanut iskuaan ainoastaan israelilaisturisteihin.
Isis tekee iskuja toistuvasti eri puolilla maatamme.
Me puolestamme jatkamme keskeytyksettä -
taisteluamme Isisiä vastaan.
Erdogan huomautti, -
että viimeaikaiset voitot terroristi- järjestöistä Syyriassa ja Irakissa -
ovat paljastaneet näiden järjestöjen rumat kasvot. Erdogan tähdensi, -
että Turkki tulee selviämään terrorismista määrätietoisuudellaan.
Kun me ahdistamme terroristijärjestöjä nurkkaan, -
ne paljastavat katalat kasvonsa tekemällä tämänkaltaisia iskuja.
Turkin kansan ja turvallisuus- voimiemme määrätietoisuudella -
pidämme huolen siitä, jos Allah suo, -
että terrorismi ei jatkossa estä maamme kehitystä.
Nato-maa Turkki kuuluu USA-johtoiseen liittoumaan, -
joka taistelee Isisiä vastaan Syyriassa ja Irakissa.
USA ja Turkki ovat kuitenkin vahvasti eri mieltä Pohjois-Syyrian kurdeista.
USA on antanut kurdeille sotilastukea.
Turkki taas näkee kurdit turvallisuusuhkana.
Presidentti Erdogan syytti Brookings-instituutin puheessaan, -
että lähinnä Kaakkois-Turkissa ja Irakissa toimiva kurdijärjestö PKK -
käyttää Turkin itänaapurin tilannetta hyväkseen.
Lukuun ottamatta vähäisiä yhteenottoja, -
PKK ei taistele Isisiä vastaan lainkaan.
Se valehtelee taistelevansa.
PKK käyttää hyväkseen jesidien ahdinkoa.
Irakin hallitus antautuu lahkolaiselle fanaattisuudelle -
ajamalla vähemmistöjä terroristijärjestöjen syliin.
Eilen sattui Kaakkois-Turkissa sijaitsevassa -
kurdienemmistöisessä Diyarbakirin kaupungissa -
terrori-isku, jossa kuoli 7 turkkilais- poliisia. Lisäksi 27 muuta haavoittui.
Palestiinalaispresidentti Abbas sanoi israelilaismedian haastattelussa, -
että hän pyrkii lopettamaan palestiinalaisten puukotusiskut -
ja muun väkivallan israelilaisia vastaan.
Hän myös tarjoutui tapaamaan Netanjahun -
rauhanponnistelujen jatkamiseksi.
Kun lapsi lähtee puukottamaan israelilaisia, -
hän ei keskustele asiasta edes perheensä kanssa.
Hän ei sano: "Otan veitsen ja lähden tappamaan."
On mahdotonta löytää täysijärkistä ihmistä, -
joka toteaisi kuultuaan lapsensa puukotusaikeista, -
että "niin sitä pitää, anna mennä vaan". Sellainen ei ole mahdollista.
Turvallisuusjoukkomme -
kävivät kouluissa tutkimassa oppilaiden laukkuja.
Eräästäkin koulusta löysimme 70 poikaa ja tyttöä, -
joilla oli veitset mukanaan. Otimme heiltä veitset ja sanoimme: -
"Teette virheen. Emme halua, että tapatte ja tulette tapetuiksi."
"Haluamme teidän elävän, ja että toinenkin puoli saa elää."
Vaikuttaa siltä, että Abbas yritti kommenteillaan kostaa Israelille, -
joka on syyttänyt Abbasia diplomaattisesta pattitilanteesta -
sekä viime lokakuussa alkaneesta verenvuodatuksesta.
28 israelilaista ja 2 yhdysvaltalaista on kuollut -
puukotus-, päälleajo- ja ampumaiskuissa.
Vaikka palestiinalaisjohdon ja Israelin hallituksen välit -
ovat nyt ennätyksellisen huonot, turvallisuusyhteistyö Länsirannalla -
Israelin armeijan ja palestiinalais- turvallisuuspalveluiden välillä jatkuu.
Sitten Geneveen: EU:n maahanmuuttokomissaari ilmoitti -
pakolaiskriisiä koskeneen kokouksen jälkeen, -
että EU ottaa vastaan oman osuutensa pakolaisista.
EU myös tukee edelleen taloudellisesti Syyrian naapurimaita -
selviämään pahimmasta pakolais- kriisistä sitten 2. maailmansodan.
Eurooppa tukee edelleen Turkkia, Libanonia, Jordaniaa -
ja muita maita pakolaisten avustamisessa.
Mutta aivan yhtä tärkeää on se, -
että EU on myös valmis ottamaan oman osuutensa pakolaisista.
YK:n tavoite on saada uudelleensijoitettua -
10 prosenttia eli 480 000 Syyrian pakolaista naapurimaiden leireiltä -
vuoden 2018 loppuun mennessä.
YK:n mukaan pelot ja poliittiset kahnaukset ovat yhä esteenä.
EU-komissio esitti suunnitelman mahdollisista toimenpiteistä, -
kuten uudesta EU-rajasta ja rannikkovartiostosta, -
jotta viime vuoden kaltainen, -
yli miljoonan ihmisen kontrolloimaton maahantulo saataisiin kuriin.
EU:n tilastokeskuksen Eurostatin mukaan -
yli 1,2 miljoonaa ihmistä -
haki turvapaikkaa EU:sta viime vuonna.
Joukossa oli 363 000 syyrialaista ja 178 000 afgaania.
442 000 haki turvapaikkaa Saksasta.
Saksa oli pakolaisten ja muiden maahanmuuttajien ykköskohde.
174 000 anoi turvapaikkaa Unkarista, -
joka on pystyttänyt aitoja ja käyttänyt turvavoimia maahantulon estämiseksi.
156 000 haki Ruotsiin.
On tärkeä huomauttaa, että lähinnä vain länsimaat -
ovat luvanneet uudelleensijoittaa pakolaisia. Kysymys herääkin, -
miksi Lähi-idän maat, kuten Saudi-Arabia ja Iran, -
eivät ole ottaneet vastaan syyrialaispakolaisia, -
vaikka nämä maat ovat vahvasti osallisia Syyrian konfliktissa.
Kiitos seurasta. Rukoilkaa rauhaa Israelille ja Jerusalemille!
Olen Jonathan Hessen. Shabat shalom, nähdään maanantaina!
Suomennos: Sirpa Bågman